Sierra d'Arcos - Biquipedia, a enziclopedia libre

# Sierra d'Arcos

### De Biquipedia

A Sierra d'Arcos forma parte de as aliniazions serranas de más á o norte en o Sistema Iberico, á o norte de o Mazizo de Gudar (sierras de o Baxo Aragón), que teutonicamén se relazionan con l'arco de Bezeit-Portielrubio, un conchunto de cabalgamientos enta o norte que fan a transizión entre o Sistema Iberico y as Catalanides.

Tién direzión norueste-sureste y os materials suyos son calizas churasicas deformatas en un pliegue anticlinal disimetrico, fallato y berchén a o noreste.

L'altaria más grán ye o Cucutas, con 987 m, denzima de un semontano de 450-500 m: os planos de Chumilla y Albalat. O río Martín talla una estreita foz en a Sierra entre Ariño y Albalat de l'Arzebispe, que nomás ye un poquet ampla en os chesos y sallagons de o Triasico superior, (Keuper).

En a bertién sur de a sierra bi ha chazimientos de linnito de o cretazico.

## [Editar] Se beiga tamién

- Andorra-Sierra d'Arcos

Retrieved from "http://an.wikipedia.org../../../s/i/e/Sierra_d%27Arcos_7fab.html"

Categoría: Cordeleras d'España

##### Views

- Articlo
- Descusión
- Current revision

##### Rechirar